ओवैसी बोले- कर्नाटक में मुस्लिम वोटों को बांटने नहीं आया हूं
AIMIM Chief Asaduddin owaisi attack on congress for making false promise AIMIM पार्टी के चीफ असदुद्दीन ओवैसी ने मंगलवार को कांग्रेस पार्टी के घोषणापत्र पर हमला बोला। उन्होंने कहा कि सबसे पुरानी पार्टी कांग्रेस चुनाव से पहले सिर्फ वादे करती है, उन्हें पूरा नहीं करती।
AIMIM पार्टी के चीफ असदुद्दीन ओवैसी ने मंगलवार को कांग्रेस पार्टी के घोषणापत्र पर हमला बोला। उन्होंने कहा कि सबसे पुरानी पार्टी कांग्रेस चुनाव से पहले सिर्फ वादे करती है, उन्हें पूरा नहीं करती। बाबरी मस्जिद को गिराए जाने के वक्त भी पार्टी ने मस्जिद को दोबारा बनाने का संकल्प लिया था लेकिन क्या हुआ। कुछ नहीं।
ओवैसी ने कांग्रेस द्वारा उन्हें लेकर किए गए दावे का भी खंडन किया। उन्होंने कहा, 'कांग्रेस दावा करती है कि भाजपा ने मुझे कर्नाटक में मुस्लिम वोटों को बांटने के लिए भेजा है। यह सब बकवास है। हम पूरे कर्नाटक में केवल दो सीटों पर चुनाव लड़ रहे हैं।' उन्होंने कांग्रेस के लिए कहावत भी बोली- नाच न जाने आंगन टेढ़ा।
कर्नाटक चुनाव को लेकर कांग्रेस ने घोषणापत्र किया जारी
कांग्रेस ने मंगलवार को कर्नाटक विधानसभा के लिए अपना घोषणा पत्र जारी किया था। इसमें कांग्रेस ने सरकार बनने पर बजरंग दल जैसे संगठनों को बैन करने का वादा किया है। पार्टी ने हर परिवार काे 200 यूनिट मुफ्त बिजली, परिवार की प्रत्येक महिला मुखिया को हर महीने 2 हजार रुपए देने की घोषणा की है। पार्टी ने यूथ वोटर्स को साधने के लिए भी घोषणाएं की हैं। इसके तहत बेरोजगार ग्रेजुएट को दो साल के लिए 3 हजार रुपए और डिप्लोमा होल्डर्स को 1,500 रुपए प्रति माह देने का ऐलान किया है। इसके अलावा राज्य सरकार की बसों में महिलाओं को मुफ्त यात्रा का भी वादा किया है।
ये खबरें भी पढ़ सकते हैं... 
कर्नाटक में भाजपा का घोषणा पत्र जारी, यूनिफॉर्म सिविल कोड का वादा
कर्नाटक में 10 मई को होने वाले विधानसभा चुनाव के लिए भाजपा ने सोमवार को अपना घोषणा पत्र 'प्रजा ध्वनि' जारी किया। पार्टी अध्यक्ष जेपी नड्‌डा ने बेंगलुरु में इसे जारी किया। घोषणा पत्र में पार्टी ने यूनिफॉर्म सिविल कोड का वादा किया है। साथ ही BPL परिवारों को रोज आधा किलो नंदिनी दूध देने की घोषणा की है। पूरी खबर पढ़ें...
हिंसा में मुस्लिम लड़कों को गिरफ्तार कर रही सरकार, ओवैसी बोले- हिंदुओं को बचा रहे
AIMIM सुप्रीमो असदुद्दीन ओवैसी ने नालंदा और सासाराम हिंसा पर बिहार सरकार को घेरा है। कहा कि हिंसा के जिम्मेदार हिंदुओं को बचाया जा रहा। मुसलमान लड़कों को गिरफ्तार किया जा रहा है। वहीं इफ्तार पार्टी पर नीतीश-तेजस्वी को घेरा। कहा- सेक्युलर CM और डिप्टी CM को फैंसी ड्रेस से फुर्सत नहीं है। पूरी खबर पढ़ें...